SET ปิดเช้ารูด 27 จุด เซ่นปมขัดแย้ง “รัสเซีย-ยูเครน” ทวีความรุนแรง
SET ปิดเช้ารูด 27 จุด ตามตปท. รับสถานการณ์ความตึงเครียดในยูเครนหลังรัสเซียเริ่มบุก ช่วงบ่ายคาดตลาดยังลบต่อ ให้แนวรับแรก 1,670 จุด แนวรับถัดไปที่ 1,660 จุด ส่วนแนวต้านให้ไว้ที่ 1,680 จุด
24 ก.พ. 2565

โดยนักวิเคราะห์ กล่าวว่า ตลาดหุ้นไทยเช้านี้ปรับตัวลงตามตลาดหุ้นในภูมิภาคตอบรับความตึงเครียดระหว่างรัสเซีย-ยูเครนเป็นปัจจัยหลัก หลังจากรัสเซียเริ่มปฏิบัติการทางทหาร ขณะที่ยูเครนประกาศภาวะฉุกเฉิน ทำให้สินทรัพย์เสี่ยงถูกเทขาย และราคาน้ำมันเร่งตัวขึ้นเหนือ 100 เหรียญสหรัฐฯ/บาร์เรล
ส่วนสถานการณ์การระบาดโควิด-19 ในประเทศวันนี้ที่มีจำนวนผู้ติดเชื้อพุ่งทำสถิติสูงสุด แต่ไม่ใด้เป็นปัจจัยกดดันตลาดมากนัก เพราะรัฐไม่ได้ใช้มาตรการล็อกดาวน์ และอาการผู้ป่วยโอมิครอนไม่ได้รุนแรง
แนวโน้มในช่วงบ่าย คาดว่าตลาดน่าจะยังลบคล้ายช่วงเช้า ให้แนวรับแรกที่ 1,670 จุด แนวรับถัด 1,660 จุด ส่วนแนวต้าน 1,680 จุด แนะติดตามสถานการณ์รัสเซียและยูเครนอย่างใกล้ชิด โดยหุ้นที่เล่นได้ คือ กลุ่มพลังงาน กลุ่ม Domestic Play เช่น ค้าปลีก โรงพยาบาล และหุ้นปันผลดี
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
KBANK มูลค่าการซื้อขาย 5,086.11 ล้านบาท ปิดที่ 163.50 บาท ลดลง 5.00 บาท
BDMS มูลค่าการซื้อขาย 2,255.22 ล้านบาท ปิดที่ 23.50 บาท เพิ่มขึ้น 0.30 บาท
BBL มูลค่าการซื้อขาย 2,255.15 ล้านบาท ปิดที่ 140.50 บาท ลดลง 2.50 บาท
CPALL มูลค่าการซื้อขาย 1,987.55 ล้านบาท ปิดที่ 66.50 บาท ลดลง 1.00 บาท
PTTEP มูลค่าการซื้อขาย 1,927.19 ล้านบาท ปิดที่ 132.00 บาท เพิ่มขึ้น 4.00 บาท